Document ID: /roh_data/filtered/fineweb-2-filterrobots_roh.jsonl.gz/61931

Sper l'uschenumnada unifurma da gala han ils gardists anc ina unifurma d'exercitar, ina da represchentants, ina da tamburs ed ina unifurma da scolaziun. Tge ch'els portan, dependa ferm da lur grad u era da l'occurrenza. L'unifurma d'exercitar, ch'è dal tut blaua, portan ils gardists per il servetsch da notg u sch'els stattan tar l'entrada Sontg'Anna.
L'unifurma enconuschenta da colur blaua, melna e cotschna è dal reminent vegnida skizzada d'in cumandant da la guardia enturn l'onn 1915. Per las colurs marcantas ha el laschà s'inspirar da la vopna da la famiglia Medici – ina schlatta impurtanta e da grond'influenza en l'Italia.